Қызылшаның таралуы бойынша жағдай күрделі – министрлік
DATE: 15:38, 31 Қазан 2023 | GMT +5
TITLE: Қызылшаның таралуы бойынша жағдай күрделі – министрлік
URL: https://kaz.inform.kz/news/kizilshanin-taralui-boyinsha-zhagday-kurdel-ministrlk-cf981b/
META: DATE: 15:38, 31 Қазан 2023 | GMT +5
TOTAL WORDS: 133
AUTHOR(S):
TEXT: «Елімізде қызылшаның таралуы бойынша жағдай күрделі. Жыл басынан бері 11 057 дерек тіркелді. Оның ішінде қызылша жұқтырғандар 83%-ы 14 жасқа дейінгі балалар, 2, 7% жасөспірімдер және 13, 8% ересектер. Қызылша ауруы барлық өңірде тіркелді. Атап айтқанда Алматы қаласында – 2031 жағдай, Шымкент қаласында – 2026 жағдай, Жамбыл облысында 392 жағдай және Алматы облысында – 1111 жағдай», - деді Айжан Есамағамбетов Орталық коммуникациялар қызметі алаңында өткен баспасөз мәслихатында. Оның айтуынша, қызылша жұқтырғандардың дені вакцина алмаған. «Бұл ретте, 60%-да балалар егуден бас тартуға байланысты, 18, 3%-да – медициналық қарсы көрсетілім бойынша, 21%-да егу жасына жетпеуіне байланысты егілмеген. Аурудың алдын алудың бірден-бір шарасы вакцинация болып табылатынын ескере отырып, қызылшаның одан әрі таралуын болдырмау үшін балаларды 6 айдан бастап, сондай-ақ 2 жастан 5 жасқа дейінгі балаларды және медицина қызметкерлерін қосымша вакцинациялауды енгізу жоспарланып отыр», - дейді ол
